cyanic-selkie/wikianc huggingface dataset:
Ιωάννης του Μονφόρ-Καστρ
Πηγές
Κατηγορία:Οίκος του Μονφόρ-λ'Αμωρί
Χαρά Σαββίδου
Η Χαρά (Χαρίκλεια) Σαββίδου (γεννήθηκε στις 17 Μαΐου 1990) είναι Ελληνίδα επαγγελματίας αθλήτρια πετοσφαίρισης που αγωνίζεται με τη φανέλα του Ερμή Δράμας ως πασαδόρος.
Καριέρα
Η Χαρά Σαββίδου έκανε τα πρώτα της βήματα στο χώρο της πετοσφαίρισης στις ακαδημίες του Ερμή Δράμας, στις οποίες βρέθηκε το 2005, σε ηλικία 15 ετών. Από την ομάδα της Δράμας αποχώρησε μετά από τρία χρόνια συνεχούς παρουσίας.
Το καλοκαίρι του 2008, η Χαρά Σαββίδου έκανε το μεγάλο άλμα στην καριέρα της και μετεγγράφη στον Ολυμπιακό Πειραιώς. Στην ομάδα του Πειραιά παρέμεινε για τέσσερα χρόνια και συγκεκριμένα μέχρι το 2011, έχοντας κατακτήσει προηγουμένως ισάριθμες φορές τη 2η φάση στην τελική βαθμολογία της Α1 γυναικών. Ωστόσο, κατάφερε να κατακτήσει και το Κύπελλο Ελλάδας του 2011, γεγονός πολύ σημαντικό για το σύλλογο, καθώς ήταν το πρώτο τρόπαιο που κατακτούσε σε εθνικό επίπεδο το συγκεκριμένο τμήμα από την ίδρυσή του και μέχρι εκείνη τη χρονιά.
Το 2011 αποχώρησε από την ομάδα του Πειραιά και μεταπήδησε στην Αρτέμιδα Κορυδαλλού. Στην ομάδα του Κορυδαλλού παρέμεινε μέχρι και το τέλος της αγωνιστικής περιόδου 2013-14.
Τον Μάΐο του 2014, η Χαρά Σαββίδου συμφώνησε να επιστρέψει στον Ερμή Δράμας, την ομάδα από την οποία ξεκίνησε την καριέρα της.
Διεθνείς συμμετοχές
Η Χαρά Σαββίδου έχει πραγματοποιήσει μέχρι στιγμής μία συμμετοχή με την Εθνική ομάδα πετοσφαίρισης της Ελλάδας. Μάλιστα, είχε κληθεί στην προεπιλογή της Εθνικής το 2009 από τον τότε ομοσπονδιακό προπονητή της Εθνικής Γυναικών, Γιώργο Λυκούδη, για τα προκριματικά του Παγκοσμίου Πρωταθλήματος, τους Μεσογειακούς Αγώνες και το Ευρωπαϊκό Λιγκ.
Πηγές
Κατηγορία:Πετοσφαιρίστριες ΟΣΦΠ
Κυριακό
Κυριακό ονομάζεται ο κεντρικός ναός μιας σκήτης, στον οποίο μαζεύονται οι μοναχοί της σκήτης στην Θεία Λειτουργία της Κυριακής. Γύρω από το Κυριακό είναι χτισμένες οι καλύβες των μοναχών. Από την Ελληνική λέξη Κυριακό προέρχονται οι Σαξονικές λέξεις για την εκκλησία Kirche, Church, κλπ.
Κυριακο Κατηγορία:Μοναχισμός
Αρχαιολογικό Μουσείο Καρύστου
Το Αρχαιολογικό Μουσείο Καρύστου είναι ένα από τα μουσεία στο οποίο βρίσκονται ευρήματα από την Προϊστορική ως την Ρωμαϊκή εποχή. Πρόκειται για οίκημα του Νικολάου Γιοκαλά. Στη δυτική πτέρυγα στεγάζεται το Αρχαιολογικό Μουσείο. Το κτήριο οικοδομήθηκε το 1959 στη Πλατεία Μαξιμιλιανού της Καρύστου και περιλαμβάνει αίθουσες Βιβλιοθήκης, Θεάτρου και Αρχαιολογικού μουσείου (1988). Η εφορεία αρχαιοτήτων του νομού Ευβοίας είναι αρμόδια και για ξεναγήσεις στον χώρο του μουσείου, ενώ το Θέατρο και τη Βιβλιοθήκη διαχειρίζεται ο Δήμος Καρύστου.
Ιστορία
Το μουσείο αποτελεί κληροδότημα του Νικολάου Γιοκαλά και οικοδομήθηκε το 1959 στην Πλατεία Μαξιμιλιανού της Καρύστου. Η δυτική πτέρυγα του Ιδρύματος παραχωρήθηκε σύμφωνα με τους όρους της διαθήκης του Ν. Γιοκαλά, το 1980 στο ΥΠΠΟ για την δημιουργία Αρχαιολογικού Μουσείου. Η ΙΑ΄ Εφορεία Προϊστορικών και Κλασικών Αρχαιοτήτων διαμόρφωσε τον χώρο και εγκαινίασε το Μουσείο Καρύστου το 1989 παρουσιάζοντας για πρώτη φορά στο ευρύ κοινό τα ευρήματα της περιοχής. Από το 1988 όπου και ξεκίνησε την λειτουργία του το μουσείο ,στην μόνιμη συλλογή του παρουσιάζονται ευρήματα από την περιοχή που ταυτίζεται με τα όρια της πόλης-κράτους της Καρύστου και της επικράτειάς της κατά τους κλασικούς χρόνους. Ως προς τις συλλογές περιλαμβάνει επιπλέον και ευρήματα από την περιοχή των Στύρων και τα Δρακόσπιτα.
Αναλυτικά οι συλλογές εκτείνονται ως εξής :
Πηγές
Κατηγορία:Αρχαιολογικά μουσεία στην Ελλάδα
Κονγκεσάνγκεν
Ο Κονγκεσάνγκεν (Νορβηγικά:Kongesangen), που σημαίνει «τραγούδι του βασιλιά», είναι ο Βασιλικός ύμνος της Νορβηγίας (ο Εθνικός είναι ο Για, βι ελσκέρ ντέτε λάντετ). Υπάρχουν αρκετές παραλλαγές των στίχων. Η πρώτη (Gud signe kongen vor) γράφτηκε από τον Ενρίκο Βέργκερλαντ, αλλά η εκδοχή που χρησιμοποιείται σήμερα και παρατίθεται παρακάτω γράφτηκε από τον Γουστάβο Γιένσεν για την στέψη του βασιλιά Χάακον Η' το 1906. Ήταν εμπνευσμένο από τον Βρετανικό εθνικό ύμνο και χρησιμοποιούσε την ίδια μελωδία με το God Save the Queen.
Νορβηγία Κατηγορία:Εθνικά σύμβολα της Νορβηγίας
Πρωτάθλημα Ελλάδας χόκεϊ επί χόρτου
Το πρώτο πανελλήνιο πρωτάθλημα στο χόκεϊ επί χόρτου διεξήχθη τη δεκαετία του 1930 και αναβίωσε το 1994. Την ευθύνη της διοργάνωσης έχει η Ελληνική Ομοσπονδία Χόκεϋ. Ο ΑΟΧ Υμηττός στους άνδρες και ο ΟΧ Αθηναίων στις γυναίκες είναι οι πολυνίκες.
Παίδες
Η σχολή Ι.Μ.ΠΑΝΑΓΙΩΤΟΠΥΛΟΥ (ΑΣΣΧΟΠ) ΝΙΚΗΣΕ ΤΟ ΠΡΩΤΑΘΛΗΜΑ ΠΑΙΔΩΝ ΣΤΟ ΧΟΚΕΙ ΕΠΙ ΧΟΡΤΟΥ ΤΟ ΕΤΟΣ ΤΟΥ 2008.
Εξωτερικοί σύνδεσμοι
Χοκει επι χορτου Κατηγορία:Χόκεϊ επί χόρτου στην Ελλάδα Κατηγορία:Χόκεϊ επί χόρτου
Εθνική Βουλγαρίας Κ-23 (ποδόσφαιρο ανδρών)
Η Εθνική Βουλγαρίας Κ-23 (ποδόσφαιρο ανδρών) ή Ολυμπιακή Ομάδα Βουλγαρίας είναι η εθνική ποδοσφαίρου κάτω των 23 της Βουλγαρίας. Ελέγχεται από τη Βουλγαρική Ομοσπονδία Ποδοσφαίρου. Η ομάδα συμμετέχει στους Ολυμπιακούς αγώνες, οι οποίοι διεξάγωνονται κάθε 4 χρόνια.
Επιδόσεις στους Ολυμπιακούς
Από το 1992 το ρόστερ των ομάδων που συμμετέχουν στους Ολυμπιακούς Αγώνες πρέπει να περιλαμβάνει ποδοσφαιριστές κάτω των 23 ετών, με δυνατότητα προσθήκης ακόμα 3 ποδοσφαιριστών μεγαλύτερης ηλικίας.
Εξωτερικοί σύνδεσμοι
Κατηγορία:Εθνική Βουλγαρίας (ποδόσφαιρο) Βουλγαρια
Κουτσομούρα
Η κουτσομούρα (Mullus barbatus) είναι ψάρι που συγγενεύει με το μπαρμπούνι, με μόνη διαφορά ότι έχει κοφτό κεφάλι. Έχει μεγάλο κεφάλι και τα μάτια της βρίσκονται στην κορυφή του κεφαλιού της. Επίσης, έχει μικρό στόμα. Το χρώμα της είναι κόκκινο στη ράχη της, λευκό στην κοιλιά και ασημένιο στα πλευρά της. Έχει συνήθως μήκος 20 εκατοστά, με μέγιστο καταγεγραμμένο μήκος τα 33 εκατοστά.
Τόπος Διαβίωσης
Η κουτσομούρα ζει σε βάθη που φτάνουν τα 300 μέτρα. Κυρίως ζει σε αμμώδεις ή λασπώδεις βυθούς. Απαντάται στον ανατολικό Ατλαντικό, από τα Βρετανικά Νησιά μέχρι τη Σενεγάλη, συμπεριλαμβανομένης της Μεσογείου και της Μαύρης Θάλασσας.
Πηγές
Κατηγορία:Μουλλίδες Κατηγορία:Αλιεύματα Κατηγορία:Ψάρια ελληνικών θαλασσών
Σχέσεις Ελλάδας-Μαλαισίας
Οικονομικές σχέσεις
Η Ελλάδα εξάγει εξειδικευμένα μηχανήματα, μη σιδηρούχα μέταλλα, καπνό, μεταλλικά προϊόντα, ιατρικά προϊόντα, ορυκτά και φρούτα και εισάγει βιομηχανικό εξοπλισμό, πετρέλαιο, υποδήματα, χαρτί, καουτσούκ, οχήματα και τηλεπικοινωνιακό εξοπλισμό από τη Μαλαισία.
Παραπομπές
Μαλαισια Ελλαδα
Αλέκος Σοφιανίδης
Ο Αλέκος Σοφιανίδης (3 Αυγούστου 1933, Κωνσταντινούπολη – 6 Ιουλίου 2010, Αθήνα) ήταν Έλληνας διεθνής ποδοσφαιριστής και μετέπειτα προπονητής, ο οποίος αγωνιζόταν αρχικά ως επιθετικός και στη συνέχεια στη θέση του αριστερού ακραίου αμυντικού.
Σε συλλογικό επίπεδο
Γεννημένος στην Κωνσταντινούπολη το 1936 από Έλληνα πατέρα και Τουρκάλα μητέρα, πραγματοποίησε τα πρώτα του αθλητικά βήματα στην Πέρα Κλουμπ, ένα ιστορικό σωματείο της Πόλης, που η πλειοψηφία των αθλητών του ήταν ελληνικής καταγωγής. Σε ηλικία 15 ετών (1951) ήταν ήδη μπασκετμπολίστας της Πέρα Κλουμπ, ενώ το 1954 χρίσθηκε διεθνής με την Εθνική Ομάδα καλαθοσφαίρισης της Τουρκίας. Τον επόμενο χρόνο στράφηκε οριστικά προς το ποδόσφαιρο, μετά από παρότρυνση του προπονητή της Πέρα Κλουμπ Κωστή Κοντίδη. Το 1948 ο Σοφιανίδης πήρε μεταγραφή στην Μπεσίκτας, με την οποία την περίοδο 1949-50 κατέκτησε το πρωτάθλημα Κωνσταντινούπολης.
Στην εθνική Ελλάδας
Ο Σοφιανίδης είχε 7 συνολικά συμμετοχές με τη γαλανόλευκη φανέλα. Το ντεμπούτο του πραγματοποιήθηκε στις 15 Νοεμβρίου 1959 εναντίον της Γιουγκοσλαβίας. Τελευταία του συμμετοχή ήταν στις 10 Μάη 1967 όταν η Ελλάδα αντιμετώπισε τη Φινλανδία.
Προπονητική καριέρα
Μετά την αποχώρησή του από την ενεργό δράση το 1970, ο Αλέκος Σοφιανίδης ακολούθησε καριέρα προπονητή, καθώς το επάγγελμά του ήταν γυμναστής.
Σε συλλογικό επίπεδο υπήρξε προπονητής στα τμήματα υποδομών αρκετών σωματείων. Ωστόσο, η πιο σημαντική περίοδος της προπονητικής του καριέρας ήταν το διάστημα 1988-1989 όταν αντικατέστησε τον Μίλτο Παπαποστόλου (παλιό του συμπαίκτη στην ΑΕΚ) στον πάγκο της εθνικής Ελλάδας. Σε επτά αγώνες είχε απολογισμό τρεις νίκες, μία ισοπαλία και τρεις ήττες (τέρματα 13-10).
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Πέραν Κωνσταντινουπόλεως Κατηγορία:Ποδοσφαιριστές Μπεσίκτας Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Παναχαϊκής Κατηγορία:Ποδοσφαιριστές Εθνικής Ελλάδος Κατηγορία:Προπονητές ποδοσφαίρου Εθνικής Ελλάδας Κατηγορία:Έλληνες ομογενείς ποδοσφαιριστές
Τάκης Χριστοφορίδης
Ο Τάκης Χριστοφορίδης (Κωνσταντινούπολη 1914 - Αθήνα 1973) ήταν Έλληνας ηθοποιός και ξάδερφος του επίσης ηθοποιού Περικλή Χριστοφορίδη.
Βιογραφία
Έπαιζε κυρίως δεύτερους κωμικούς ρόλους, υποδυόμενος συχνά τον Αμερικανό τουρίστα ή τον Ελληνοαμερικάνο που ερχόταν μετά από χρόνια στην Ελλάδα. Έγινε γνωστός μέσα από το ρόλο του νευρικού ή του τρελογιατρού, που είχε τικ. Μέλος του Σωματείου Ελλήνων Ηθοποιών από το 1937, γόνος της γνωστής θεατρικής οικογένειας Χριστοφορίδη. Στην αρχή της σταδιοδρομίας του συνεργάστηκε με θιάσους πρόζας και με το Εθνικό Θέατρο (1936-41). Έτσι, στην περίοδο 1939-40 εμφανίστηκε στην οπερέτα «Νυχτερίδα» που ανέβασε η Λυρική Σκηνή του Ιδρύματος. Ως το 1945 ήταν στο Κρατικό Θέατρο Θεσ/νίκης και στη συνέχεια ακολούθησε τον Πέτρο Κυριακό σε περιοδεία του στην Κύπρο (1945-48).
Έπαιξε στην «Ελληνική Σκηνή» του Δημήτρη Ροντήρη και στο Θέατρο «Βέμπο» (1951-54). Από τότε άρχισε να εμφανίζεται σε χαρακτηριστικούς ρόλους με τους κυριότερους θιάσους επιθεώρησης και κωμωδίας. Συνεργάστηκε ιδιαίτερα με τον Κώστα Χατζηχρήστο και πήρε μέρος, μεταξύ άλλων, στον θίασο Κούλη Στολίγκα - Μ. Θεοφανίδη κ.ο.κ.
Έπαιξε και σε πολλές κινηματογραφικές ταινίες. Πέθανε από πνευμονία την οποία απέκτησε από τις "κακουχίες" μιας σκηνής σε κάποιο γύρισμα.
Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Τ. Χριστοφορίδης συμμετείχε ως ηθοποιός.
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Εξωτερικοί σύνδεσμοι
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
Άρτα (Μαγιόρκα)
Η Άρτα (Artà) είναι πόλη και ένας από τους 53 ανεξάρτητους δήμους των Ισπανικών Βαλεαρίδων της νήσου Μαγιόρκας. Η μικρή αυτή πόλη είναι η διοικητική έδρα αυτού του δήμου Λέβα (Llvant).
Πληθυσμός
Το 2008, ή Άρτα είχε πληθυσμό 7.113 κατοίκων σε 140 τ.χλμ. Αυτό ισοδυναμεί με 50,9 κατοίκους ανά τ.χλμ. Το 2006, το ποσοστό των αλλοδαπών ήταν 13,2% (890), εκ των οποίων Γερμανοί ήταν το 3,9% (262). Το 1991, υπήρχαν επίσης 136 αναλφάβητοι στο δήμο. 1,292 είναι οι κάτοικοι που δεν είχαν εκπαίδευση, 1.675 είχαν μόνο απολυτήριο δημοτικού σχολείου και 1.210 είχαν απολυτήρια λυκείου. Οι επίσημες γλώσσες είναι η καταλανική και η ισπανική (καστιλιάνικη). Η καταλανική διάλεκτος που ομιλείται στο νησί είναι γνωστή ως Mallorquí.
Εξωτερικοί σύνδεσμοι
Κατηγορία:Γεωγραφία των Βαλεαρίδων Νήσων
Βομβαρδισμός του Google
thumb|350px|right|Στις αρχές του 2006, όταν έδινε κανείς τη λέξη «ληστές» στη μηχανή αναζήτησης Google εμφανίζοταν ως πρώτο αποτέλεσμα ο κύριος τηλεπικοινωνιακός οργανισμός της Ελλάδας, ο [[ΟΤΕ]] Η έκφραση βομβαρδισμός του Google αποτελεί απόδοση της αγγλικής «Google bombing» (ή «Google washer») και περιγράφει μια πρακτική ηλεκτρονικού ακτιβισμού, η οποία αφορά εσκεμμένη απόπειρα να αλλοιωθεί η σειρά ταξινόμησης μιας συγκεκριμένης ιστοσελίδας στα αποτελέσματα που παράγονται από τη μηχανή αναζήτησης Google.
Τεχνική
Η μηχανή αναζήτησης Google χρησιμοποίησε πρώτη έναν συγκεκριμένο αλγόριθμο, με το όνομα PageRank για την αναζήτηση στο Διαδίκτυο. Σύμφωνα με αυτόν, μία ιστοσελίδα θα ταξινομηθεί υψηλότερα αν οι ιστοχώροι που περιλαμβάνουν υπερσυνδέσμους προς αυτή τη σελίδα χρησιμοποιούν όλοι το ίδιο ακριβώς κείμενο-άγκυρα (anchor text).
Το προσδοκώμενο αποτέλεσμα με την χρήση του αλγόριθμου είναι η μεγαλύτερη ακρίβεια στην αναζήτηση των χρηστών του διαδικτύου. Έτσι, η αναζήτηση με βάση τον όρο «βικιπαίδεια» φέρνει ως πρώτο αποτέλεσμα την αρχική σελίδα της Βικιπαίδειας, διότι υπάρχουν χιλιάδες σύνδεσμοι στο Διαδίκτυο με τον όρο «Βικιπαίδεια», που παραπέμπουν στη συγκεκριμένη σελίδα. Έτσι, ο αλγόριθμος, εκτός από πιο ακριβή αναζήτηση μικραίνει και τον χρόνο που χρειάζεται κανείς για να ψάξει κάτι.
Εκμετάλλευση
Η ύπαρξη αυτού του αλγόριθμου δημιούργησε την ιδέα ότι θα μπορούσε κανείς να «οδηγήσει» την αναζήτηση, με βάση έναν όρο προσβλητικό, σε κάποια ιστοσελίδα, το οποίο θέλουμε να «προσβάλουμε». Αυτός ο τρόπος «προσβολής» ονομάστηκε βόμβα Google. Μια βόμβα Google κατασκευάζεται όταν ένα μεγάλο πλήθος ιστοχώρων συνδέουν στη σελίδα αυτή με αυτό τον τρόπο, όχι τυχαία, αλλά με σκοπό να επηρεάσουν τα αποτελέσματα της μηχανής αναζήτησης.
Τα google bombs οργανώνονται ανεπίσημα μεταξύ κατόχων ιστολογιών (blogs) ή άλλων ιστότοπων, με συμφωνία και εθελοντική τοποθέτηση τέτοιων συνδέσμων με το ίδιο κείμενο και προορισμό τον ίδιο ιστότοπο. Συνήθως πραγματοποιούνται είτε ως αστείο, είτε για την διαμαρτυρία ή την προώθηση ενός μηνύματος με κοινωνικό ή πολιτικό περιεχόμενο. Χρησιμοποιούνται επίσης από εμπορικούς ιστοτόπους, συνήθως ενσωματώνοντας τους συνδέσμους σε ιστότοπους τρίτων όπου επιτρέπεται κάποιο είδος καταχώρησης όπως βιβλία επισκεπτών, ή ανοικτά wiki, κάτι που χαρακτηρίζεται ως spam, και για την καταπολέμηση αυτού του φαινομένου, έχουν δημιουργηθεί διάφοροι τρόποι φιλτραρίσματος των καταχωρήσεων ή ακύρωσης των συνδέσμων.
Η Google, από την πλευρά της, προσπαθεί να καταπολεμήσει τέτοιου είδους προσπάθειες. Έτσι, τα αποτελέσματα της αναζήτησης διορθώνονται αμέσως μόλις εντοπιστεί κάποια προσπάθεια εξαπάτησης της μηχανής αναζήτησης. Έτσι, τα παραδείγματα που ακολουθούν έμειναν στο Διαδίκτυο από μία με δύο βδομάδες μέχρι 2 μήνες το μέγιστο.
Κατηγορία:Μηχανές αναζήτησης Κατηγορία:Αργκό του Διαδικτύου Κατηγορία:Google
גוגל (מנוע חיפוש)
Γεώργιος Βαρνακιώτης
Ο Γεώργιος Βαρνακιώτης (1778 - 1842) ήταν Έλληνας οπλαρχηγός από τη Ρούμελη με πολλές πρωτοβουλίες στις πλαστές διαπραγματεύσεις με τους Τούρκους τα αποκαλούμενα τότε «καπάκια». Η ανάμειξή του αυτή έδωσε πολλές λαβές να διχασθούν οι γνώμες των ιστορικών εκείνης της εποχής στο πρόσωπο του. Ακόμα και ο Κάλβος προκειμένου να περιγράψει το βάρος της συνείδησης για ατιμωτικές πράξεις συνέταξε την ενάτη ωδή.
Βιογραφία
Γεννήθηκε στον Βάρνακα της Ακαρνανίας το 1778 ή 1779. Η καταγωγή του ήταν από επιφανή οικογένεια της Δυτικής Ελλάδας. Πατέρας του ήταν ο καπετάν Νικολός του Ξηρομέρου, παππούς του ο αρματολός Γιάννος.
Ξεκίνησε τον αγώνα εναντίον των Τούρκων πολύ πιο πριν από την έναρξη της επανάστασης. Έλαβε μέρος στις μάχες του Γαρδικίου και Μπερακίου.
Με την έναρξη της επανάστασης η Γερουσία του Βραχωρίου (σημ. Αγρίνιο) κατονόμασε τον Βαρνακιώτη «Στρατηγό της Δυτικής Ελλάδας», ενώ συγχρόνως διόρισε χιλίαρχους στην υπηρεσία του τους διασημότερους πολέμαρχους της Στερεάς Ελλάδας.
Εξόρμησε αμέσως κατά των τουρκικών στρατοπέδων. Ο αδερφός του Γιώτης πήγε με τετρακόσιους Ακαρνάνες στο Αγρίνιο, όπου ενισχυμένος και με άλλους οπλαρχηγούς χτύπησε τους Τούρκους. Ο Γεώργιος δε, όρμησε προς το Μακρυνόρος, όπου διέκοψε τη συγκοινωνία των εχθρών και σύντριψε τις φάλαγγες των Τούρκων. Μέσα σε λίγες μέρες ελευθερώθηκε το Αγρίνιο.
Λέγεται ότι συνοδευόταν πάντοτε από κουστωδία γυναικών, τις οποίες κάποιος ιστορικός αποκαλεί "παλλακίδες", άλλος όμως ισχυρίζεται ότι μόνο μία γυναίκα ήταν η ερωμένη του ενώ οι άλλες ήταν σωματοφυλακή και υπηρετικό προσωπικό. Το 1823 ως ερωμένη του αναφέρεται και η Ρίνα η Κουτσουμποπούλα, η οποία περιγράφεται ως αντάρτισσα ζωσμένη με φυσεκλίκια.
Η μάχη του Αετού Ξηρομερίου
Μετά τη συντριβή στη Μάχη του Πέτα ο Βαρνακιώτης αποφασισμένος να καθυστερήσει τον Κιουταχή κατέλαβε με τι λιγοστές δυνάμεις του τη ράχη του Προφήτη Ηλία απέναντι στον Αετό Ξερομέρου, από όπου υποχρεωτικά θα περνούσε ο τουρκικός στρατός. Η μάχη κράτησε έξι ώρες και κατέληξε με νίκη του Βαρνακιώτη. Το αξιοπερίεργο είναι ότι μετά από λίγες μέρες ο Βαρνακιώτης εντάσσεται στις τουρκικές δυνάμεις δίπλα μάλιστα στον Ομέρ Βρυώνη γνωστό του από τις παλιές επιχειρήσεις εναντίον του Αλή πασά των Ιωαννίνων. [Η διαβολή και το μπαξίσι, κατά τον Βικτόρ Μπεράρ είναι τούρκικα πράγματα, όπως αναφέρει στο οδοιπορικό του].
Ο Αλέξανδρος Μαυροκορδάτος με τον οποίο αρχικά συνεργάστηκε μαζί του τον θεωρούσε σ΄ όλη του τη ζωή προδότη. Στα χρόνια του Καποδίστρια (1830) αποκαταστάθηκε και του απονεμήθηκε ο βαθμός του χιλιάρχου.
Πηγές
Κατηγορία:Αγωνιστές του 1821 Κατηγορία:Αρματολοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 03/2012 Κατηγορία:Λήμματα που χρειάζονται παραπομπές με επισήμανση
Κομμουνιστική Ανανέωση
Η Κομμουνιστική Ανανέωση (ΚΟΜ.ΑΝ.) είναι κομμουνιστική οργάνωση στην Ελλάδα.
Ιστορικό
Η ομάδα δημιουργήθηκε το 2000 μετά από τη διάσπαση της Α.Κ.Ο.Α.. Οι ιδρυτές της Κομμουνιστικής Ανανέωσης ήταν δυσαρεστημένοι με τη διακοπή της συνεργασίας με το Κ.Κ.Ε. και τη συνεργασία μεταξύ Α.Κ.Ο.Α. και Συνασπισμού. Στις εκλογές του 2000 η Κομμουνιστική Ανανέωση συνεργάστηκε με το Κ.Κ.Ε. και το ΔΗ.Κ.ΚΙ.. Η συμμαχία με το K.K.E. κατόπιν διακόπηκε αλλά ανανεώθηκε στις τοπικές εκλογές του 2006 για να ξαναδιακοπεί το 2007.
Η Κομμουνιστική Ανανέωση το 2009 προσχώρησε στη νεοσύστατη ΑΝΤ.ΑΡ.ΣΥ.Α. , από την οποία αποχώρησε τον Ιούνιο του 2013. Το 2015 συνεργάστηκε με την Λαϊκή Ενότητα, της οποίας αποτελεί συνιστώσα.
Εκδίδει το περιοδικό Στίγμα.
Εξωτερικοί σύνδεσμοι
Κατηγορία:Αντικαπιταλιστικά κόμματα στην Ελλάδα Κατηγορία:Κομμουνιστικά κόμματα στην Ελλάδα Κατηγορία:Ευρωσκεπτικιστικά κόμματα στην Ελλάδα Κατηγορία:Συνιστώσες της ΛΑ.Ε.
Σοβιέτ των Εθνοτήτων (Ρωσική ΣΟΣΔ)
Το Σοβιέτ των Εθνοτήτων εκλεγόταν από και από αναμεταξύ του Συνεδρίου των Λαϊκών Αντιπροσώπων της Ρωσικής Ομοσπονδίας με βάση τα εξής:
Την 1η Νοεμβρίου 1991 το Κογκρέσο ψήφισε την ακόλουθη προσθήκη στο Σύνταγμα:"Εάν η αντιπροσώπευση δημοκρατιών της Ρωσικής ΣΟΣΔ, αυτόνομων περιφερειών, αυτόνομων επαρχιών κράι και περιφερειών στο Σοβιέτ των Εθνικοτήτων του Ανωτάτου Σοβιέτ της Ρωσικής ΣΟΣΔ, τότε οι αντιπρόσωποι από τις εθνικές επαρχίες μπορούν να προτείνουν τη συμπερίληψη αντιπροσώπων από εδαφικές επαρχίες στο Σοβιέτ των Εθνοτήτων." Αυτό είχε σκοπό να κάνει τους θαλάμους να έχουν ίσο μεγέθους, επειδή δεν υπάρχουν αρκετοί βουλευτές από τις εθνικές επαρχίες.
Στις 21 Σεπτεμβρίου 1993, το Σοβιέτ των Εθνοτήτων καταργήθηκε από τον Πρόεδρο της Ρωσίας, μαζί με το Ανώτατο Σοβιέτ και το Κογκρέσο των Αντιπροσώπων του Λαού. Αυτό έλαβε πραγματική ισχύ μετά την ένοπλη πολιορκία του κοινοβουλίου.
Δείτε επίσης
Κατηγορία:Ομοσπονδισμός στη Ρωσία Κατηγορία:Ιστορικά νομοθετικά σώματα
Πρώτη Γραμμή
Η Πρώτη Γραμμή είναι ελληνικό νεοφασιστικό πολιτικό κόμμα που ιδρύθηκε το 1999. Πρόεδρος του πολιτικού κόμματος είναι ο Κωνσταντίνος Πλεύρης.
Ιστορικό
Η Πρώτη Γραμμή συμμετείχε στις Ευρωεκλογές του 1999 συνεργαζόμενη με τη Χρυσή Αυγή και έλαβε 0,75%, το μεγαλύτερο ποσοστό από οποιοδήποτε ακροδεξιό κόμμα που συμμετείχε σε εκείνες τις εκλογές. Τα υψηλότερα ποσοστά της συγκέντρωσε στους νομούς Λακωνίας, Πιερίας και Φλώρινας και ιδίως σε αστικές συνοικίες του λεκανοπεδίου, όπως ο δήμος Παπάγου (5,85%) και το Ψυχικό (1,96%). Υποψήφιοι της Πρώτης Γραμμής εκτός από τον Πλεύρη ήταν η Παναγιώτα Αντωνοπούλου και ο Νίκος Μιχαλολιάκος και ο Μιχαήλ Αρβανίτης-Αβράμης από τη Χρυσή Αυγή.
Λίγες μέρες μετά τις εκλογές ο Μιχαλολιάκος με αφορμή την προβολή της Πρώτης Γραμμής στην εφημερίδα «Ακρόπολις», ο διευθυντής της οποίας είχε καταθέσει εις βάρος του το 1976, όταν ο Μιχαλολιάκος είχε επιτεθεί σε δημοσιογράφους που κάλυπταν την κηδεία του Μάλλιου, αποστασιοποιήθηκε από το σχήμα και δυο βδομάδες αργότερα ανακοίνωσε ότι η Χρυσή Αυγή δε θα κατερχόταν ξανά σε εκλογές.
Το Νοέμβριο του 1999 ο Πλεύρης προανήγγειλε ότι η Πρώτη Γραμμή θα συμμετείχε στις εκλογές υπό το μετωπικό σχήμα «Εθνική Συμμαχία» μαζί με τον εκδότη Γρηγόρη Μιχαλόπουλο και άλλα γνωστά πρόσωπα της ελληνικής ακροδεξιάς, οι οποίοι ωστόσο τον διέψευσαν την επομένη. Στις βουλευτικές εκλογές του 2000 ο Πλεύρης μαζί με το διαγραφέντα από τη Νέα Δημοκρατία Μάνο Μανωλάκο συνεργάστηκε με το Ελληνικό Μέτωπο του Μάκη Βορίδη και κάποια πρώην μέλη της Πολιτικής Άνοιξης. Επικεφαλής της συνεργασίας ορίσθηκε ο πρόεδρος της Πρώτης Γραμμής. Στο κείμενο της συμφωνίας Πρώτης Γραμμής - Ελληνικού Μετώπου αναγραφόταν ότι είχε επιτευχθεί «προγραμματική σύγκλιση με άμεσο πολιτικό αίτημα την άμεση απέλαση των λαθρομεταναστών και την αφαίρεση των πράσινων καρτών». Στις εκλογές η Πρώτη Γραμμή πήρε 12.125 ψήφους, ποσοστό 0,18%. Λίγους μήνες αργότερα, ωστόσο, το Ελληνικό Μέτωπο δήλωσε ότι δεν είχε τίποτα κοινό με την «Πρώτη Γραμμή» που χαρακτήρισε εθνικοσοσιαλιστική.
Το Σεπτέμβριο του 2000 ο Γιώργος Καρατζαφέρης ανήγγειλε την ίδρυση του Λαϊκού Ορθόδοξου Συναγερμού και ο Πλεύρης έγινε ιδρυτικό μέλος του ΛΑΟΣ. Το Νοέμβριο του 2001 ανακοινώθηκε η συνεργασία τους και τον επόμενο μήνα ο Καρατζαφέρης επισκέφτηκε τα γραφεία της Πρώτης Γραμμής στη Θεσσαλονίκη. Τον Απρίλιο του 2002 τα γραφεία της Πρώτης Γραμμής παραχωρήθηκαν από τον Πλεύρη στο ΛΑΟΣ. Στις εκλογές του 2004 η Πρώτη Γραμμή, όπως και το ιδεολογικά συγγενές Κόμμα Ελληνισμού, είχε προσχωρήσει στο ΛΑΟΣ, εκμεταλλευόμενη την πρόσβαση στον τηλεοπτικό σταθμό και την εβδομαδιαία εφημερίδα του Καρατζαφέρη.
Η Πρώτη Γραμμή έπαυσε τη λειτουργία της το 2000. Πολλά από τα πρώην μέλη της έχουν ενταχθεί στον ΛΑΟΣ, ενώ άλλα συμμετείχαν στην ίδρυση της Πατριωτικής Συμμαχίας.
Τον Ιανουάριο του 2017 ιδρύθηκε στην Αθήνα ο φορέας Ε.Μ.Ε.Ι.Σ.(Ενωτικό Μέτωπο Ελληνικής Ιδεολογίας Συμπατριωτών) από τον Κωνσταντίνο Πλεύρη, τον Τάσο Συμιγδαλά και άλλους. Το παλιό κόμμα του Πλεύρη Πρώτη Γραμμή ένωσε τις δυνάμεις του με τον νέο αυτό φορέα. (συναντάται και με το όνομα "Ε.Μ.Ε.Ι.Σ - Πρώτη Γραμμή"). Το Δεκέμβριο του ίδιου έτους ανακοινώθηκε η δημιουργία συνασπισμού με την Ε.ΛΑ.ΣΥΝ., τη Λαϊκή Ελληνική Πατριωτική Ένωση (Λ.Ε.Π.ΕΝ.), το κόμμα «Σπαρτιάτες», το Ε.Μ.Ε.Ι.Σ. και τη Πρώτη Γραμμή, με προοπτική κοινής εκλογικής καθόδου στις ερχόμενες εκλογές.
Παραπομπές
Κατηγορία:Ελληνικά πολιτικά κόμματα Κατηγορία:Εθνικιστικά κόμματα στην Ελλάδα Κατηγορία:Αντισημιτισμός στην Ελλάδα Κατηγορία:Μεταξισμός
Σωτήρια 1902 αθλητικοί αγώνες
Στις 8-9 Μαΐου 1902 ο Πανελλήνιος διοργάνωσε τους Αθλητικούς Αγώνες "Σωτήρια", αμέσως μετά τη λήξη των Ιππικών και Γυμνικών Αγώνων του Ποδονίφτη. Οι αγώνες έγιναν στο Γυμναστήριο του συλλόγου, στην οδό Πατησίων και δεδομένου πως το 1902 δεν διοργανώθηκε Πανελλήνιο πρωτάθλημα στίβου θεωρήθηκαν μαζί με τους αγώνες του Ποδονίφτη ως αγώνες πανελληνίου ενδιαφέροντος.
Το πρόγραμμα περιλάμβανε 10 αγωνίσματα: στίβου (3), ενόργανης γυμναστικής (3), άρσης βαρών (2), αναρρίχησης (1) και σπαθασκίας (1). Όλα τα αγωνίσματα έγιναν την ίδια μέρα, εκτός από τα 1000μ βάδην που έγιναν την επομένη. Στους δύο πρώτους νικητές κάθε αγωνίσματος απονεμήθηκαν στέφανοι δάφνης και διπλώματα, ενώ στον πρώτο νικητή κάθε αγωνίσματος δόθηκαν διάφορα δώρα ως έπαθλα. Εκτός από αθλητές του Πανελληνίου μετείχαν και αθλητές εκτός των συνόρων της τότε Ελλάδας: από την Κρήτη, την Αλεξάνδρεια και τη Σμύρνη που είχαν έρθει με πρόσκληση του Πανελληνίου για τους αγώνες στον Ποδονίφτη καθώς και αθλητές από επαρχιακές πόλεις: Πάτρα, Μεσολόγγι κ.ά.
Από μεταγενέστερους οι αγώνες αυτοί αναφέρονται ως "Β΄ Σωτήρια", ώστε να διακρίνονται από τους Πανελλήνιους Αγώνες "Τα Σωτήρια" που είχαν γίνει το 1899 στο ποδηλατοδρόμιο του Νέου Φαλήρου (σημερινό Στάδιο Καραϊσκάκη) ως αφιέρωμα στη διάσωση του βασιλιά Γεωργίου Α΄ από δολοφονική απόπειρα που είχε γίνει εναντίον του στις 14 Φεβρουαρίου 1898 στη λεωφόρο Συγγρού, στο ύψος του σημερινού Αγίου Σώστη. Πρόθεση, τότε, του συλλόγου ήταν να καθιερωθούν σε ετήσια βάση αλλά αυτό δεν συνέβη.
Χρονικό των αγώνων
Μόλις την ημέρα των αγώνων υπάρχει αγγελία της διοργάνωσης στον τύπο:
Οι προηγηθέντες τριήμεροι αγώνες στον Ποδονίφτη είχαν μονοπωλήσει το ενδιαφέρον του κοινού. Στους αγώνες αυτούς ήταν και ο Πανελλήνιος συνδιοργανωτής και μετείχαν πολλοί δικοί του αθλητές, ενώ είχε προσκαλέσει αθλητές της διασποράς από Κρήτη, Αλεξάνδρεια, Σμύρνη και της επαρχίας: Μήλος, Κόρινθος, Καλαμάτα, Πάτρα, Μεσολόγγι. Έτσι οι αγώνες "Σωτήρια" έπεσαν σε δεύτερη μοίρα. Όμως, επειδή σε αυτούς διεξήχθησαν αγωνίσματα που δεν μπορούσαν να γίνουν στο ανέτοιμο ακόμα στάδιο του Ποδονίφτη προσέλκυσαν πλήθος κόσμου. Στις 3μμ, ώρα έναρξης, το γυμναστήριο είχε κατακλυσθεί από τέσσερις χιλιάδες περίπου άτομα, που είχαν καταλάβει τις τέσσερις σειρές καθισμάτων γύρω από το στίβο.
Την αγωνόδικο επιτροπή αποτελούσαν ο συνταγματάρχης Αλέξανδρος Σούτσος ως πρόεδρος και μέλη ο αντισυνταγματάρχης Γερογιάννης, ο διευθυντής του Ακαδημαϊκού Γυμναστηρίου Αρβανίτης, ο αντιπρόσωπος του Γ.Σ. Ηρακλείου Κρήτης Μπρισιμιτζάκης, ο αντιπρόσωπος του Παναιτωλικού Γ.Σ. Μεσολογγίου Βαλτινός, ο πρόεδρος της ΓΕ Πατρών Γεώργιος Τζίνης και τα μέλη του Πανελληνίου Ιπποκράτης Καραβίας και Ταμπακόπουλος.
Την επομένη μέρα των αγώνων ο Πανελλήνιος παρέθεσε γεύμα προς τιμήν των εκτός Ελλάδος αθλητών, της Σμύρνης, Κρήτης και Αλεξάνδριεας στο εστιατόριο "Σπλέντιτ", με χιουμοριστικό μενου: "πανελλήνιος σούπα, ψάρι διζύγου, ψητόν επί κοντώ, κοτόπουλον επί δίσκου, σαλάτα πάλης, σφαιροβολία παγωτού, τυρός δι' ετέρας των χειρών, επιδόρπιον δι' αμφοτέρων..."
Οι μετέχοντες σύλλογοι
* Μάλλον πρόκειται για τον Όμιλο Πεζοπόρων (ίδρυση 1893), διότι ο Όμιλος Φιλάθλων ιδρύθηκε το 1905.
Πηγές
Κατηγορία:Διοργανώσεις στίβου στην Ελλάδα Σωτήρια Σωτήρια
Εθνική Βουλγαρίας Κ-21 (ποδόσφαιρο ανδρών)
Η Εθνική Βουλγαρίας U21 (ποδόσφαιρο ανδρών) εκπροσωπεί τη Βουλγαρία στο ηλικιακό επίπεδο κάτω των 21 ετών. Ελέγχεται από τη Βουλγαρική Ποδοσφαιρική Ομοσπονδία Η ομάδα συμμετέχει στο Ευρωπαϊκό πρωτάθλημα ποδοσφαίρου U21, το οποίο διοργανώνεται κάθε δύο χρόνια.
Πηγές και εξωτερικοί σύνδεσμοι
Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Εθνική Βουλγαρίας (ποδόσφαιρο) Κατηγορία:Ποδόσφαιρο νέων στη Βουλγαρία
Δήμος Λουτρακίου-Περαχώρας-Αγίων Θεοδώρων
Χάρτης
<mapframe latitude="37.990210" longitude="22.920227" zoom="11" width="1000" height="350" align="center" />
Κατηγορία:Δήμοι της Περιφέρειας Πελοποννήσου
Μαρία Καρολίνα, αρχιδούκισσα της Αυστρίας
Η Μαρία Καρολίνα (γερμ. Maria Karoline von Habsburg-Lothringen, prinzessin von Österreich-Teschen, 10 Σεπτεμβρίου 1825 - 17 Ιουλίου 1915) από τον Οίκο των Αψβούργων-Λωρραίνης ήταν κόρη του Δούκα του Τέσσεν και με τον γάμο της έγινε αρχιδούκισσα της Αυστρίας.
Βιογραφία
Η Μαρία Καρολίνα Λουίζα Χριστίνα ήταν η δεύτερη κόρη του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ.
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Κατάλογος Ινδών μαθηματικών
Οι Ινδοί μαθηματικοί έχουν κάνει μια σειρά από συνεισφορές στα μαθηματικά που έχουν επηρεάσει σημαντικά τους επιστήμονες και μαθηματικούς στη σύγχρονη εποχή. Αυτές περιλαμβάνουν τις αριθμητικές σημειώσεις με βάση την αξία, τη χρήση του χάρακα, την έννοια του μηδενός και κυρίως τους ινδοαραβικούς αριθμούς που χρησιμοποιούνται σήμερα και πιθανόν θα συνεχίσουν έτσι στο μέλλον.
Κλασσικοί
Μαθηματικοί από την Μεταβεδική Σανσκριτική έως την περίοδο Πάλα (5ος αιώνας π.Χ. έως 11ος αιώνας μ.Χ.).• Αριαμπάτα (476–550 μ.Χ.)
• Βαραχαμιχίρα (505–587 μ.Χ.)
• Γιατιβρσάμπα – μαθηματικός του 6ου αιώνα και συγγραφέας του βιβλίου Τιλογιαπαννάττι που δίνει διάφορες μονάδες μέτρησης αποστάσεων και χρόνου και ανέφερε διάφορες έννοιες σχετικά με το άπειρο.
• Βραχμαγκούπτα (598–670 μ.Χ.) – Βοήθησε στην εισαγωγή της έννοιας του μηδενός στην αριθμητική
• Μπασκάρα (600–680 μ.Χ)
• Σριντάρα (ανάμεσα στο 650–850) – Έδωσε ένα κανόνα για την εύρεση του όγκου της σφαίρας
• Μαχαβίρα (9ος αιώνας μ.Χ.)
• Χαλαγιούντα (10ος αιώνας μ.Χ.)
• Παβουλούρι Μαλλάνα – (11ος αιώνας μ.Χ.)
• Σριπάτι (1019–1066 μ.Χ.)
• Χεματσάντρα (1087–1172 μ.Χ.)
• Γκανγκέσα Ουπαντγιάγια (τέλη 12ου αιώνα μ.Χ.)
Μεσαιωνική περίοδος (1200–1800)
• Μαντάβα της Σανγκαμαγκράμα
• Παραμεσβάρα (1360–1455), ανακάλυψε το Ντργκγκανίτα, μια μορφή αστρονομίας βασισμένη στις παρατηρήσεις
• Νιλακάνθα Σομαγιάτζι (1444–1545), μαθηματικός και αστρονόμος
• Ραγκουνάθα Σιρομάνι (1475–1550), λογιστής
• Μαχέντρα Σούρι (14ος αιώνας)
• Σανκάρα Βαριγιάρ (περίπου το 1530)
• Τζιεσταντέβα (1500–1610), συγγραφέας του Γιουκτιμπάσα
• Ατσιούτα Πισαράτι (1550–1621), μαθηματικός και αστρονόμος
• Μουνισβάρα (17ος αιώνας)
• Καμαλακάρα (1657)
Γεννήθηκαν τον 19ο αιώνα
• Ραντανάθ Σικντάρ (1813–1870)
• Ραμτσάντρα (1821–1880)
• Παθάνι Σαμάντα (1835–1904)
• Ασουτός Μουχέρτζι (1864–1924)
• Γκανές Πρασάντ (1876–1935)
• Σουάμι Μπαράτι Κρίσνα Τίρθα (1884–1960)
• Σρινιβάσα Ραμανούτζαν (1887–1920)
• Α. Α. Κρισνασουάμι Αγιάνγκαρ (1892–1953)
• Πρασάντα Τσάντρα Μαχαλανόμπις (1893–1972)
Γεννήθηκαν τον 20ο αιώνα
• Σουμπάγια Σιβασανκαραναραγιάνα Πιλλάι (1901–1950)
• Ρατζ Τσάντρα Μπόσε (1901–1987)
• Τιρουκκαναπουράμ Βιτζαγιαραγκαβάν (1902–1955)
• Ντατταράγια Ραμτσάντρα Καπρεκάρ (1905–1986)
• Σαμαρέντρα Ναθ Ρόι (1906–1964)
• Νταμοντάρ Νταρμανάντα Κοσάμπι (1907–1966)
• Σαρβανταμάν Τσόουλα (1907–1995)
• Λακκότζου Σαντζιβαράγια Σάρμα (1907–1998)
• Σουμπραχμανιάν Τσαντρασεχάρ (1910–1995)
• Σ.Σ. Σριχάντε (γεννήθηκε το 1917)
• Πραχαλάντ Τσουννιλάι Βαϊντγιά (1918-2010)
• Ανίλ Κουμάρ Γκάιν (1919–1978)
• Τσαλιαμπούντι Ραντακρίσνα Ράο (γεννήθηκε το 1920)
• Χαρίς-Τσάντρα (1923-1983)
• Ράγκου Ρατζ Μπαχαντούρ (1924-1997)
• Γκοπινάθ Καλλιανπούρ (1925-2015)
• Σριράμ Σανκάρ Αμπιανκάρ (1930–2012)
• Μ.Σ. Ναρασίμχαν (γεννήθηκε το 1932)
• Κ.Σ. Σεσάντρι (γεννήθηκε το 1932)
• Κ. Σ. Σ. Ναμπουριμπάντ (γεννήθηκε το 1935)
• Ραμαϊγιένγκαρ Σριντάραν (γεννήθηκε το 1935)
• Βινόντ Τζόχρι (1935–2014)
• Κ. Ρ. Παρθασαράθι (γεννήθηκε το 1936)
• Ράμντας Λ. Μπιρούντ (1937-1997)
• Σ. Ράναμαν (γεννήθηκε το 1937)
• Πρανάμπ Κ. Σεν (γεννήθηκε το 1937)
• Τζαγιάντα Κουμάρ Γκος (γεννήθηκε το 1937)
• Κ. Π. Ραμανούτζαμ (1938–1974)
• Β.Ν. Μπατ (1938–2009)
• Σ.Ρ. Σρινιβάσα Βαραντάν (γεννήθηκε το 1940)
• Μ. Σ. Ραγκουναθάν (γεννήθηκε το 1941)
• Βασίσθα Ναραγιάν Σινγκ (γεννήθηκε το 1942)
• Σ. Β. Ράο (γεννήθηκε το 1943)
• Φουλάν Πρασάντ (γεννήθηκε το 1944)
• Γκοπάλ Πρασάντ (γεννήθηκε το 1945)
• Βιτζάι Κουμάρ Πατόντι (1945–1976)
• Σ. Γ. Ντανί (γεννήθηκε το 1947)
• Ραμάν Παριμάλα (γεννήθηκε το 1948)
• Ναβίν Μ. Σίνγκι (γεννήθηκε το 1949)
• Μ. Ραμ Μούρτι (γεννήθηκε το 1953)
• Αλόκ Μπαργκάβα (γεννήθηκε το 1954)
• Ναρέντρα Καρμακάρ (γεννήθηκε το 1957)
• Ντινές Θακούρ (γεννήθηκε το 1961)
• Μανίντρα Αγκραουάλ (γεννήθηκε το 1966)
• Μάντου Σουντάν (γεννήθηκε το 1966)
• Τσαντρασεχάρ Χάρε (γεννήθηκε το 1968)
• Ο. Σ. Ρ. Μούρτι
• Λ. Μαχαντεβάν
• Καπίλ Χάρι Παραντζάπε=
• Βιτζάι Βαζιράνι (γεννήθηκε το 1957)
• Ουμές Βαζιράνι
• Μαχάν Μτζ (γεννήθηκε ως Μαχάν Μίτρα το 1968)
• Σαντός Βεμπάλα (γεννήθηκε το 1971)
• Ανάντ Κουμάρ (γεννήθηκε το 1973)
• Καννάν Σουνταραρατζάν (γεννήθηκε το 1973)
• Κιράν Κεντλάγια (γεννήθηκε το 1974)
• Ριταμπράτα Μούνσι (γεννήθηκε το 1976)
• Σουμπάς Χοτ (γεννήθηκε το 1978)
• Σουράβ Τσατερτζί (γεννήθηκε το 1979)
• Νίνα Γκούπτα (γεννήθηκε το 1984)
• Ναγιαντίπ Ντέκα Μπαρούαχ (γεννήθηκε το 1972)
• Ανουπάμ Σαϊκία
Εξωτερικοί σύνδεσμοι
Κατηγορία:Ινδοί μαθηματικοί
Κέρκυρα
εναλλ.=Κέρκυρα - Καντούνι Αγίου Σπυρίδωνος|μικρογραφία|Κέρκυρα - Το καντούνι του Αγίου Σπυρίδωνος Η Κέρκυρα είναι ένα από τα βορειότερα και δυτικότερα νησιά της Ελλάδας και του Ιονίου Πελάγους. Βρίσκεται στην είσοδο της Αδριατικής Θάλασσας, κοντά στις Ηπειρωτικές ακτές. Οι βορειοανατολικές της ακτές πλησιάζουν αρκετά (περίπου 2 χιλιόμετρα) τις ακτές των Αγίων Σαράντα της Αλβανίας. Αποτελείται από τρεις Δήμους που περιλαμβάνουν και τα μικρότερα νησιά Οθωνοί, Ερεικούσσα και Μαθράκι.
Έχει σχήμα μακρόστενο, πλατύτερο στο βόρειο τμήμα της, ενώ στενεύει προς τον νότο. Τα παράλιά της έχουν συνολικό μήκος 217 χιλιόμετρα και σχηματίζουν αρκετούς όρμους και ακρωτήρια. Το έδαφός της είναι κυρίως ορεινό, ιδιαίτερα στο βόρειο τμήμα. Οι ξένοι την αποκαλούν Κορφού (αγγλικά: Corfu), κατά παραφθορά του βυζαντινού της ονόματος Κορυφώ, από τις δύο κορυφές που φαίνονται καθώς πλησιάζει ο επισκέπτης στο νησί, οι οποίες αντιστοιχούν στα δύο φρούρια της πόλης, το παλαιό φρούριο (βυζαντινό) και το νέο φρούριο (ενετικό). Υψηλότερες κορυφές είναι αυτή του όρους Παντοκράτορας (η αρχαία Ιστώνη, 914 μ.) και το Στραβοσκιάδι (849 μ.). Άλλες κορυφές είναι οι Βίγλες, η Τσούκα, οι Πυλίδες (ή Φυλλίδες), οι Άγιοι Δέκα και ο Σταυρός. Μικρά ποτάμια υπάρχουν στην Κέρκυρα, όπως ο Μεγαλοπόταμος, ο Τυφλός, ο Μεσογγής (ο μεγαλύτερος), το ποτάμι στην περιοχή της Λευκίμμης. Η μεγαλύτερη λίμνη είναι η Κορισσία (ή λίμνη των Κορισσίων) με έκταση 4 τετραγωνικά χιλιόμετρα. Επίσης, υπάρχει και η λιμνοθάλασσα Χαλικιόπουλου στα νότια της πόλης της Κέρκυρας, ανάμεσα στο Κανόνι και το Ποντικονήσι.
Είναι από τα πλέον πυκνοκατοικημένα νησιά της Μεσογείου, με πυκνότητα πληθυσμού περίπου 169 κατοίκους ανά τετραγωνικό χιλιόμετρο.
Μυθολογία
Τεκμήρια ανθρώπινης παρουσίας στην Κέρκυρα απαντούν από την Παλαιολιθική εποχή, αλλά και από τη Νεολιθική εποχή έχουν βρεθεί σε διάφορες περιοχές λείψανα. Η παλιότερη αναφορά για την Κέρκυρα καταγράφεται τη Μυκηναϊκή περίοδο γύρω στο 1300 π.χ. με την ελληνική λέξη "ko-ro-ku-ra-i-jo" σε Γραμμική Β που μεταφράζεται «άντρας από την Κέρκυρα». Σύμφωνα με τον Στράβονα η Κόρκυρα ήταν το Ομηρικό νησί της Σχερίας και οι κάτοικοι του νησιού ήταν γνωστοί σαν Φαίακες. Το νησί έχει πραγματικά ταυτιστεί από πολλούς ιστορικούς μετά τον 6ο αιώνα π.χ. με το "Νησί των Φαιάκων" που περιγράφεται στην Οδύσσεια του Ομήρου αν και άλλοι ιστορικοί την ταυτίζουν με την Ιθάκη. Ο Ελλάνικος ο Λέσβιος αναφέρει ότι ο Ποσειδώνας ερωτεύτηκε παράφορα τη νύμφη Κέρκυρα ή Κόρκυρα, κόρη του ποταμού Ασωπού, την απήγαγε από το σπίτι της στην Αρχαία Βοιωτία και την έφερε στο νησί όπου γεννήθηκε ο καρπός της σχέσης τους Φαίακας. Το νησί ονομάστηκε επίσης "Σχερία" επειδή η Θεά Δήμητρα παρακάλεσε τον Ποσειδώνα να σταματήσει (σχειν) τις προσχώσεις του απέναντι ποταμού, για να μην ενωθεί το νησί με την απέναντι ακτή-, Φαιακία, Κόρκυρα (δωρικός τύπος), Κέρκυρα. Η ονομασία Κέρκυρα φαίνεται πως είναι Ιλλυρικής προέλευσης, ίσως προέρχεται και από τη λέξη "Κέρκουρος" (ονομασία ελαφρού τύπου πλοίου, ή κάποιου ψαριού).
thumb|left|250px|Το αέτωμα της Μέδουσας στο Αρχαιολογικό Μουσείο Κερκύρας.thumb|233x233px|Ανάγλυφο του [[Διόνυσος|Διονύσου Βάκχου στο Αρχαιολογικό Μουσείο Κέρκυρας.|εναλλ.=|αριστερά]]Ο Απολλώνιος ο Ρόδιος αναφέρει πως στο νησί ο Ποσειδώνας έφερε τη νεαρή κόρη του Ασωπού, Κέρκυρα (από την οποία πήρε το όνομά της) με τα ωραία της μαλλιά, μακρυά από τη γη του Φλειούντα. Στο νησί των Φαιάκων συντελέστηκε και ο γάμος του Ιάσονα με τη Μήδεια στο ιερό σπήλαιο της Μάκρης. Το σπήλαιο ονομάζεται μέχρι και σήμερα «ιερό άντρον της Μήδειας» Ο Απολλώνιος ονόμασε το νησί "Δρέπανο" από τη λέξη «δρεπάνι» με υπόνοιες ότι κάτω από το νησί κρύβεται το δρεπάνι με το οποίο ο Κρόνος σύμφωνα με την παράδοση τεμάχισε τα γεννητικά όργανα του πατέρα του Ουρανού, από το αίμα του κατάγονται οι Φαίακες. Σε μια εναλλακτική παράγραφο αναγνωρίζει το θαμμένο δρεπάνι κάτω από το νησί και τονίζει ότι ανήκει στη θεά Δήμητρα, χάρη στο δρεπάνι σχηματίστηκε το νησί. Ένας άλλος ιστορικός βασίζεται σε μια αναφορά στα «Αργοναυτικά» με την οποία το νησί παλιά λεγόταν Μάκρις χάρη στη νοσοκόμο του Διονύσου που δραπέτευσε εκεί από την Εύβοια. Άλλοι ιστορικοί ταυτίζουν την Κέρκυρα με τις Τηλεβοΐδες Νήσους που κατοικούσαν οι Λέλεγες Ταφίοι ή Τηλεβόες.
Αποικία των Κορινθίων
Σύμφωνα με τον Στράβων (VI, 269) οι κύριοι του νησιού ήταν οι Λιβούρνιοι μέχρι το 735 π.χ. που εγκαταστάθηκαν Κορίνθιοι οι πρώτοι αρχαίοι αποικιστές του νησιού με αρχηγό τον Χερσικράτη από την οικογένεια Βακχιάδαι. Πριν από τους Κορίνθιους ήρθε στο νησί το πρώτο κύμα κατοίκων από την Ερέτρια. Το μεγάλο πλεονέκτημα η θέση της στον δρόμο ανάμεσα στην Ελλάδα και τη Μεγάλη Ελλάδα και οι εύφορες πεδιάδες στον νότο βοήθησαν σημαντικά στην ταχύτατη ανάπτυξη του νησιού. Οι Κορίνθιοι κάτοικοι του νησιού ακολούθησαν τη συνηθισμένη πρακτική με όλους τους Κορίνθιους μετανάστες, σε όλα τα μέρη που εγκαταστάθηκαν κήρυξαν την ανεξαρτησία τους και την εχθρότητα στη Μητρόπολη.
Η πρώτη σκληρή σύγκρουση ανάμεσα στους Κορίνθιους εποίκους της Κέρκυρας με τη Μητρόπολη τους παρουσιάζεται στις αρχές του 7ου αιώνα π.χ. όταν οι στόλοι τους πολέμησαν στην πρώτη ναυμαχία που καταγράφει στην Ελληνική ιστορία ο Θουκυδίδης (665 π.χ.). Οι εχθρότητες σταμάτησαν όταν ο τύραννος της Κορίνθου Περίανδρος κατέκτησε την Κέρκυρα και ανάγκασε τους κατοίκους να ενωθούν μαζί του στις νέες αποικιακές εκστρατείες σε Απολλωνία και Ανακτόριο. Το νησί απέκτησε ξανά την ανεξαρτησία του και αφοσιώθηκε σε καθαρά εμπορική πολιτική.
Σύμμαχοι των Αθηναίων
Στη Δεύτερη περσική εισβολή στην Ελλάδα (480 π.χ.) οι Κερκυραίοι συμμετείχαν με 60 πλοία τη δεύτερη μεγαλύτερη Ελληνική δύναμη αλλά χωρίς να πολεμήσουν ενεργά. Το 433 π.Χ. στη Ναυμαχία των Συβότων πολέμησαν ξανά με την υποστήριξη της Αθήνας τους Κορίνθιους για τον έλεγχο της Επίδαμνου το σημερινό Δυρράχιο.
Η εμπλοκή της Αθήνας στον πόλεμο ανάμεσα στους Κορίνθιους και τους Κερκυραίους ήταν από τις σημαντικότερες αιτίες που ξέσπασε ο Πελοποννησιακός Πόλεμος. Η ουδετερότητα που έδειξαν απέναντι στους Πελοποννήσιους και στους Αθηναίους ήταν μια διπλωματική στάση που δικαιολογούταν από τη σχέση που διατηρούσε το νησί με τις δύο αυτές μεγάλες δυνάμεις της αρχαιότητας. Η Κέρκυρα ήταν αποικία των Κορινθίων, η οποία συνδεόταν με τους Πελοποννήσιους. Οι Αθηναίοι και οι Κερκυραίοι είχαν συνάψει επιμαχία, δηλαδή αμυντική συμμαχία. Οι Αθηναίοι χρησιμοποίησαν την Κέρκυρα σαν εμπορικό σταθμό, αλλά δεν βρήκαν σημαντική υποστήριξη. Το νησί σταμάτησε να υποστηρίζει την Αθήνα μετά από δυο προσπάθειες των Ολιγαρχικών να επικρατήσουν αλλά σύντομα οι Δημοκρατικοί επικράτησαν ξανά και πήραν σκληρή εκδίκηση από τους αντιπάλους τους (427 π.χ. και 425 π.χ.). Στην Εκστρατεία στη Σικελία των Αθηναίων η Κέρκυρα έγινε βάση για τον εφοδιασμό τους, μετά από μια τρίτη σύντομη επικράτηση των Ολιγαρχικών (410 π.χ.) αποσύρθηκε από τον πόλεμο. Το 375 π.χ. συμμετείχε ξανά σε συμμαχία με τους Αθηναίους, σε δυο χρόνια πολιορκήθηκε από μια Σπαρτιάτικη δύναμη, παρά τη σκληρή λεηλασία της υπαίθρου τελικά αποκρούστηκαν. Την Ελληνιστική περίοδο δέχτηκε πολλές επιθέσεις από όλες τις πλευρές.
Ρωμαϊκή κατάκτηση
Ο Κάσσανδρος την πολιόρκησε για σύντομο χρονικό διάστημα (303 π.χ.) στη συνέχεια την κατέλαβε ο Λακεδαιμόνιος στρατηγός Κλεομένης της Σπάρτης, αργότερα ανέκτησε την ανεξαρτησία της. Ο Αγαθοκλής των Συρακουσών ήταν ο επόμενος κατακτητής της Κέρκυρας που την έδωσε προίκα στην κόρη του Λάνασσα όταν παντρεύτηκε τον Ηπειρώτη βασιλιά Πύρρο τον Μέγα. Το νησί εισήλθε στο Κοινό Ηπειρωτών, τότε δημιουργήθηκε ο οικισμός της Κασσιόπης σαν βάση για τις εκστρατείες του Ηπειρώτη βασιλιά, παρέμεινε στο Κοινό μέχρι τον θάνατο του Αλεξάνδρου Β΄ της Ηπείρου (225 π.χ.). Μετά τη "Ναυμαχία της Παξού" (229 π.χ.) κατακτήθηκε από την Ιλλυρία αλλά δέχθηκε σύντομα έναν Ρωμαϊκό στόλο και έγινε ναυτική βάση των Ρωμαίων μέχρι το 189 π.χ., κυβερνήθηκε από Νομάρχη αλλά προσαρτήθηκε στη Ρωμαϊκή επαρχία της Μακεδονίας (148 π.χ.). Ο Οκταβιανός Αύγουστος τη χρησιμοποίησε σαν ναυτική βάση στον πόλεμο με τον Μάρκο Αντώνιο (31 π.χ.).
Διάδοση του Χριστιανισμού
Ο Χριστιανισμός διαδόθηκε στην Κέρκυρα από τον Ιάσονα της Ταρσού μαθητή του Αποστόλου Παύλου και τον Άγιο Σωσίπατρο, επίσκοπο Ικονίου και μαθητή του Αποστόλου Ανδρέα. Οι δυο άγιοι σύμφωνα με την παράδοση δίδαξαν στους κατοίκους της Κέρκυρας το Ευαγγέλιο και τους μετέστρεψαν στον Χριστιανισμό, στη συνέχεια φυλακίστηκαν και βρήκαν μαρτυρικό θάνατο από τον ειδωλολάτρη βασιλιά του νησιού. Τα οστά τους στεγάστηκαν στον παλιό Καθεδρικό ναό στη θέση του Παλαιού Κάστρου και στη συνέχεια κτίστηκε γύρω στο 100 ένας ναός αφιερωμένος στη μνήμη τους και τοποθετήθηκαν εκεί.
Βυζαντινή κυριαρχία
Στην Ύστερη αρχαιότητα η Κέρκυρα και η Ήπειρος υπάγονταν στην Υπαρχία Ιλλυρικού. Την εποχή των Γοτθικών Πολέμων (551) οι Οστρογότθοι κατέστρεψαν την πρωτεύουσα του νησιού που ονομαζόταν "Χερσούπολις" λόγω της θέσης της. Τους επόμενους αιώνες η πρωτεύουσα μετακινήθηκε ανατολικά στη χερσόνησο που βρίσκεται το Παλαιό Φρούριο επειδή στους βραχώδεις λόφους βρήκαν προστασία από τις επιδρομές. Οι δύο δίδυμες βραχώδεις κορυφές της χερσονήσου έδωσαν το όνομα σε ολόκληρο το νησί, τον Μεσαίωνα ονομαζόταν "Κορυφώ" ή "Κορφοί". Η παλαιά πρωτεύουσα του νησιού γνωστή σήμερα σαν Παλαιόπολις συνέχισε να κατοικείται ακόμα πολλούς αιώνες.
Στις αρχές του 9ου αιώνα η Κέρκυρα μαζί με τα υπόλοιπα Επτάνησα δημιούργησαν το Θέμα Κεφαλληνίας. Η νησιώτικη επαρχία αποτελούσε για τη Βυζαντινή Αυτοκρατορία ισχυρή ασπίδα προστασίας σε επιδρομές από τα Δυτικά, εξασφάλιζε επίσης προστασία στο Βυζαντινό Κατεπανάτο της Ιταλίας. Οι ταξιδιώτες τη Μέση Βυζαντινή Περίοδο (8ος - 12ος αιώνας) τόνιζαν ότι "ήταν ο σημαντικότερος σταθμός για τα ταξίδια τους από την ανατολή στη δύση". Ο γνωστός ιστορικός Λιουτπράνδος της Κρεμόνας παρουσίασε για πρώτη φορά το Βυζαντινό όνομα της Κέρκυρας Κορφοί σε ταξίδι του στην Κωνσταντινούπολη (968) στην αυλή του αυτοκράτορα. Στη Δυναστεία των Μακεδόνων το νησί πέρασε περίοδο ειρήνης και ασφάλειας, αυτό επέτρεψε στους κατοίκους να κτίσουν ναό αφιερωμένο στους πρώτους προστάτες Αγίους Ιάσονα και Σωσίπατρο έξω από τα τείχη της Παλαιόπολης.